
DR 31.10.2019 1 

 

MALAYSIA 

DEWAN RAKYAT 

PARLIMEN KEEMPAT BELAS 

PENGGAL KEDUA 

MESYUARAT KETIGA 

Khamis, 31 Oktober 2019 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato' Mohd Rashid Hasnon)   
mempengerusikan Mesyuarat] 

__________________________________________________________________ 

 

JAWAPAN-JAWAPAN MENTERI BAGI PERTANYAAN-PERTANYAAN 

 

Datuk Seri Dr. Ronald Kiandee [Beluran]: Terlebih dahulu saya ingin 
mengalu-alukan pelajar-pelajar dan guru-guru Tingkatan 4 Sekolah Menengah Sains 
Selangor, Cheras, Kuala Lumpur ke Dewan ini... [Tepuk] 

 

1. Datuk Seri Dr. Ronald Kiandee [Beluran] minta Menteri Kewangan 
menyatakan, mengenai laporan Bloomberg yang mengatakan mengenai Malaysia 
berkemungkinan akan dimasukkan semula dalam senarai negara yang memanipulasi 
mata wang Amerika Syarikat, apakah kesannya kepada ekonomi negara dan langkah 
yang diambil kerajaan bagi menanganinya. 

 Menteri Kewangan [Tuan Lim Guan Eng]: Terima kasih Tuan Yang di-Pertua. 
Saya hendak ucapkan terima kasih kepada Yang Berhormat Beluran yang 
mengemukakan soalan ini yang menunjukkan keprihatinan beliau terhadap 
perkembangan dalam bidang fiskal dan kewangan. Saya ingin menegaskan bahawa 
Malaysia hanya dimasukkan dalam currency manipulation watchlist dan tidak dilabel 
sebagai manipulator mata wang. 

 Kemungkinan Malaysia dilabelkan sebagai manipulator mata wang adalah 
dianggap sebagai rendah. Ini kerana sesebuah negara perlu memenuhi tiga kriteria yang 
ditetapkan oleh Jabatan Perbendaharaan Amerika Syarikat untuk dilabelkan sedemikian 
sebagai manipulator mata wang. Malaysia hanya dianggap “memenuhi” dua daripada 
tiga kriteria iaitu: 

(i) nisbah lebihan akaun semasa imbangan pembayaran daripada 
sekurang-kurangnya dua peratus daripada Keluaran Dalam 
Negeri Kasar untuk bulan Julai 2018 hingga bulan Jun 2019 iaitu 
pada tahap tiga peratus; dan  

(ii) lebihan dagangan dua hala dengan Amerika Syarikat melalui 
USD20 bilion pada tempoh masa bulan Julai 2018 hingga bulan 
Jun 2019 dicatatkan sebanyak USD25.7 bilion. 

Malaysia tidak memenuhi kriteria ketiga iaitu jumlah pembelian mata wang asing 
bersih sekurang-kurangnya dua peratus daripada KDNK oleh Bank Pusat. Ini kerana kita 
bukanlah net purchaser. Bila kita memenuhi dua daripada tiga kriteria, itu pun telah 
dianggap bahawa harus dimasukkan di dalam watchlist currency manipulation.  

Kemasukan Malaysia dalam currency manipulation watchlist pada bulan Mei 
tahun 2019 adalah hasil daripada pelarasan penyesuaian semula secara mekanikal 
terhadap kriteria akaun semasa daripada tiga peratus kepada dua peratus dari KDNK 
oleh Jabatan Perbendaharaan Amerika Syarikat. Oleh yang demikian, Malaysia telah 
memenuhi dua daripada tiga kriteria iaitu nisbah lebihan akaun semasa imbangan 
pembayaran daripada sekurang-kurangnya dua peratus daripada KDNK, kita 
mencatatkan 2.1 peratus dan lebihan dagangan dua hala dengan Amerika Syarikat 
melebihi USD20 bilion dan kita mencatatkan USD26.5.  

Ini sebenarnya menunjukkan Tuan Yang di-Pertua, suatu pengiktirafan besar 
bahawa Malaysia dari segi prestasi ekonomi telah mencatatkan satu pencapaian yang 



MALAYSIA DEWAN RAKYAT PARLIMEN KEEMPAT BELAS PENGGAL KEDUA MESYUARAT KETIGA Khamis, 31 Oktober 2019 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Mohd Rashid Hasnon) mempengerusikan Mesyuarat]. JAWAPAN-JAWAPAN MENTERI BAGI PERTANYAAN-PERTANYAAN. Datuk Seri Dr. Ronald Kiandee [Beluran]: Terlebih dahulu saya ingin mengalu-alukan pelajar-pelajar dan guru-guru Tingkatan 4 Sekolah Menengah Sains Selangor, Cheras, Kuala Lumpur ke Dewan ini... [Tepuk]. 1. Datuk Seri Dr. Ronald Kiandee [Beluran] minta Menteri Kewangan menyatakan, mengenai laporan Bloomberg yang mengatakan mengenai Malaysia berkemungkinan akan dimasukkan semula dalam senarai negara yang memanipulasi mata wang Amerika Syarikat, apakah kesannya kepada ekonomi negara dan langkah yang diambil kerajaan bagi menanganinya. Menteri Kewangan [Tuan Lim Guan Eng]: Terima kasih Tuan Yang di-Pertua. Saya hendak ucapkan terima kasih kepada Yang Berhormat Beluran yang mengemukakan soalan ini yang menunjukkan keprihatinan beliau terhadap perkembangan dalam bidang fiskal dan kewangan. Saya ingin menegaskan bahawa Malaysia hanya dimasukkan dalam currency manipulation watchlist dan tidak dilabel sebagai manipulator mata wang. Kemungkinan Malaysia dilabelkan sebagai manipulator mata wang adalah dianggap sebagai rendah. Ini kerana sesebuah negara perlu memenuhi tiga kriteria yang ditetapkan oleh Jabatan Perbendaharaan Amerika Syarikat untuk dilabelkan sedemikian sebagai manipulator mata wang. Malaysia hanya dianggap "memenuhi" dua daripada tiga kriteria iaitu: (i) nisbah lebihan akaun semasa imbangan pembayaran daripada sekurang-kurangnya dua peratus daripada Keluaran Dalam Negeri Kasar untuk bulan Julai 2018 hingga bulan Jun 2019 iaitu pada tahap tiga peratus; dan (ii) lebihan dagangan dua hala dengan Amerika Syarikat melalui USD20 bilion pada tempoh masa bulan Julai 2018 hingga bulan Jun 2019 dicatatkan sebanyak USD25.7 bilion. Malaysia tidak memenuhi kriteria ketiga iaitu jumlah pembelian mata wang asing bersih sekurang-kurangnya dua peratus daripada KDNK oleh Bank Pusat. Ini kerana kita bukanlah net purchaser. Bila kita memenuhi dua daripada tiga kriteria, itu pun telah dianggap bahawa harus dimasukkan di dalam watchlist currency manipulation. Kemasukan Malaysia dalam currency manipulation watchlist pada bulan Mei tahun 2019 adalah hasil daripada pelarasan penyesuaian semula secara mekanikal terhadap kriteria akaun semasa daripada tiga peratus kepada dua peratus dari KDNK oleh Jabatan Perbendaharaan Amerika Syarikat. Oleh yang demikian, Malaysia telah memenuhi dua daripada tiga kriteria iaitu nisbah lebihan akaun semasa imbangan pembayaran daripada sekurang-kurangnya dua peratus daripada KDNK, kita mencatatkan 2.1 peratus dan lebihan dagangan dua hala dengan Amerika Syarikat melebihi USD20 bilion dan kita mencatatkan USD26.5. Ini sebenarnya menunjukkan Tuan Yang di-Pertua, suatu pengiktirafan besar bahawa Malaysia dari segi prestasi ekonomi telah mencatatkan satu pencapaian yang.